CELEX: 31987R1709
Language: el
Date: 1987-06-15 00:00:00
Title: Κανονισμός (ΕΟΚ) αριθ. 1709/87 του Συμβουλίου της 15ης Ιουνίου 1987 σχετικά με τη σύναψη της συμφωνίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης που υπογράφηκε στο Ανταναναρίβο στις 28 Ιανουαρίου 1986

Avis juridique important

|

31987R1709

Κανονισμός (ΕΟΚ) αριθ. 1709/87 του Συμβουλίου της 15ης Ιουνίου 1987 σχετικά με τη σύναψη της συμφωνίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης που υπογράφηκε στο Ανταναναρίβο στις 28 Ιανουαρίου 1986  

Επίσημη Εφημερίδα αριθ. L 160 της 20/06/1987 σ. 0011 - 0012

***** ΚΑΝΟΝΙΣΜΟΣ (ΕΟΚ) αριθ. 1709/87 ΤΟΥ ΣΥΜΒΟΥΛΙΟΥ  της 15ης Ιουνίου 1987  σχετικά με τη σύναψη της συμφωνίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης που υπογράφηκε στο Ανταναναρίβο στις 28 Ιανουαρίου 1986  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου,  Εκτιμώντας:  ότι η Κοινότητα και η Λαϊκή Δημοκρατία της Μαδαγασκάρης διεξήγαγαν διαπραγματεύσεις, σύμφωνα με το άρθρο 5 του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης που υπογράφηκε στο Ανταναναρίβο στις 28 Ιανουαρίου 1986 (2), για να καθορίσουν τις τροποποιήσεις που πρέπει να γίνουν στην εν λόγω συμφωνία·  ότι κατόπιν αυτών των διαπραγματεύσεων, μονογραφήθηκε στις 28 Νοεμβρίου 1986 συμφωνία για την τροποποίηση της προαναφερθείσας συμφωνίας αλιείας· ότι με αυτή τη συμφωνία οι αλιείς της διευρυμένης Κοινότητας αυξάνουν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Μαδαγασκάρης· ότι είναι προς το συμφέρον της Κοινότητας να εγκρίνει αυτή τη συμφωνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Εγκρίνεται, εξ ονόματος της Κοινότητας, η συμφωνία για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης που υπογράφηκε στο Ανταναναρίβο στις 28 Ιανουαρίου 1986.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (3).  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 15 Ιουνίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. C 81 της 28. 3. 1987, σ. 3.  (2) ΕΕ αριθ. L 73 της 18. 3. 1986, σ. 25.  (3) Η έναρξη ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με την φροντίδα της Γενικής Γραμματείας του Συμβουλίου.